钦定古今图书集成/理学汇编/学行典/第215卷 > 李信中
## 钦定古今图书集成/理学汇编/学行典/第215卷 > 李信中

按《饶州府志》：“李信中，浮梁人。三岁孤，母与婶黄氏忤。
会失猫，黄绐以伏卧内。母入而黄之，夫在卧，黄钥户
大呼有奸，母不能白而缢死。信中年十二，知之，泣誓
母墓而行。佣抵京师，上诉于朝，上嘉叹，论黄死，欲授
之官。信中辞曰：‘乞归报母’。上手摩其顶曰：‘人家乃有
此儿’。取黄帛亲为裹发资之，归，终身不冠栉。”